**2015 m. LIETUVOS VAIKŲ AUTOMOBILIŲ**

**KROSO ČEMPIONATO**

**REGLAMENTAS**

Turinys

[1 BENDROSIOS NUOSTATOS 3](#_Toc402259542)

[2 PAREIŠKĖJAI. DALYVIAI. STARTINIAI MOKESČIAI. DRAUDIMAS. 3](#_Toc402259543)

[3 AUTOMOBILIAI. STARTINIAI NUMERIAI 4](#_Toc402259544)

[4 ČEMPIONATO AUTOMOBILIAI 4](#_Toc402259545)

[5 ČEMPIONATO ĮSKAITOS 4](#_Toc402259546)

[6 VARŽYBŲ VYKDYMAS 4](#_Toc402259547)

[7 BAUDOS 7](#_Toc402259548)

[8 PROTESTAI. APELIACIJOS 7](#_Toc402259549)

[9 APDOVANOJIMAI 8](#_Toc402259550)

[10 KEITIMAI. NENUMATYTI ATVEJAI. 8](#_Toc402259551)

[11 PRIEDAI: 8](#_Toc402259552)

**Sąvokos ir apibrėžimai**

|  |  |
| --- | --- |
| LASF | Lietuvos automobilių sporto federacija |
| LASK | Lietuvos Automobilių Sporto Kodeksas |
| Force-majeure | Nenumatytos aplinkybės |
| ASF | Automobilių sporto federacija |
| EUR | Euras |
| LASVOVT | Lietuvos automobilių sporto varžybų organizavimo ir vykdymo taisyklės |

# BENDROSIOS NUOSTATOS

## Lietuvos automobilių sporto federacijos (toliau – LASF) kroso komitetas administruoja 2015 metų Lietuvos vaikų automobilių kroso čempionatą (toliau – čempionatas).

## Čempionatas pravedamas vadovaujantis:

* Lietuvos Automobilių Sporto Kodeksu (toliau - LASK)
* Lietuvos automobilių sporto varžybų organizavimo ir vykdymo taisyklėmis
* 2015 m. LASF vaikų čempionato techniniais reikalavimais automobiliams
* Šiuo reglamentu bei jo priedais

## 2015 m. čempionatas susideda iš įvykusių varžybų įtrauktų į pagrindinį LASF kroso čempionatų varžybų kalendorių.

## Varžybas vykdo tik LASF patvirtinti varžybų organizatoriai. Čempionato etapų vietos ir datos nurodyti priede Nr. 1. LASF pasilieka sau teisę keisti kalendorių. Tikslus varžybų pavadinimas, vykdymo vieta ir organizatorius skelbiami oficialiame LASF internetiniame puslapyje: [www.lasf.lt](http://www.lasf.lt)

## Lietuvos pareiškėjo ar jo komandos bei užsienio sportininkų komandos narių nesilaikymas reglamentuojančių dokumentų reikalavimų, nesportiškas, apgaulingas arba negarbingas elgesys varžybų metu nagrinėjamas varžybų Sporto Komisaro (-ų). Jie turi teisę, skirti pinigines baudas, bei taikyti visas kitas LASK numatytas baudas.

## Čempionato etapas, laikantis LASF reglamentuojančių dokumentų reikalavimų, LASF kroso komiteto gali būti atšauktas ar atidėtas. Jei varžybų Sporto Komisaras (-ai) nusprendė varžybas nevykdyti ar atidėti dėl Force-majeure aplinkybių ar dėl saugumo priežasčių, daugiau kaip 24 valandoms, startiniai mokesčiai turi būti sugrąžinti.

Force-majeure yra laikomos aplinkybės, kai dėl gamtos sąlygų organizatorius negali paruošti trasos varžyboms arba negali jų vykdyti, pvz. dėl potvynio, uragano, kaitros, liūčių ir pan.

## Čempionato etapas, LASF kroso komiteto sprendimu, gali būti vykdomas užsienio šalyje. Etapo kitoje šalyje vykdymo sąlygos atsižvelgiant į kroso reglamentą, iš anksto derinamos LASF ir tos šalies, kurioje vyksta varžybos, automobilių sporto federacijos (toliau – ASF). Varžybų užsienio šalyje ypatumai nurodomi tų varžybų papildomuose nuostatuose.

# PAREIŠKĖJAI. DALYVIAI. STARTINIAI MOKESČIAI. DRAUDIMAS.

## Pareiškėjai, dalyvaujantys čempionate, yra juridiniai asmenys, turintys Pareiškėjo licenciją ir pareiškę apie savo sportininkų dalyvavimą bet kuriame čempionato etape. Pareiškėjas atsako už savo sportininkų ir viso aptarnaujančio personalo elgesį.

## Čempionato varžybose gali dalyvauti visi vairuotojai, turintys galiojančias LASF E kategorijos vairuotojo licenzijas arba kitos šalies ASF licencijas, kurios galioja tokios kategorijos automobilių kroso varžyboms.

## Kiekvienam čempionato etapui startinis mokestis aptariamas to etapo trumpojoje versijoje, bet negali viršyti 15 EUR (tame tarpe PVM, jei taikoma). **Organizatorius negali imti papildomo mokesčio**.

## Organizatorius privalo varžybas apdrausti bendruoju renginio civilinės atsakomybės draudimu pagal LASF reikalavimus. Draudimo sumą nustato LASF. Draudimo liudijimo poliso kopija turi būti įsegta Trasos Saugos plane.

# AUTOMOBILIAI. STARTINIAI NUMERIAI

## Čempionato varžybose leidžiama dalyvauti su automobiliais, kurie atitinka 2015 m. LASF vaikų čempionato techninius reikalavimus automobiliams.

## Privalomi startiniai numeriai nuo 1 iki 99.

## Startiniai numeriai, nuo pirmo iki dešimto, suteikiami sportininkams, kurie 2014 m. čempionate, užėmė atitinkamas vietas. Šie numeriai negali būti suteikiami kitiems sportininkams. Sportininkui pageidaujant, gali būti suteiktas jo pageidaujamas startinis numeris.

# ČEMPIONATO ĮSKAITOS

## Čempionatas vykdomos tik asmeninėje įskaitoje ir jų amžius yra nuo 5 iki 10 metų.

## Įskaitos etape.

### Čempionato etape įskaita divizione yra vedama **ne mažiau 3 sportininkams**.

### Kiekviename važiavime sportininko užimta vieta nustatoma pagal finišo linijos kirtimo eiliškumą arba pagal pravažiuotus pilnus ratus.

### Kiekviename etape sportininkui į jo čempionato įskaitą skaičiuojami taškai, priklausomai nuo jo užimtos vietos:

1 vieta - 20 taškų 6 vieta - 11 taškai 11 vieta - 6 taškai 16 vieta - 1 taškas

2 vieta - 17 taškų 7 vieta - 10 taškai 12 vieta - 5 taškai 17 vieta - 1 taškas

3 vieta - 15 taškų 8 vieta - 9 taškai 13 vieta - 4 taškai 18 vieta - 1 taškas

4 vieta - 13 taškų 9 vieta - 8 taškai 14 vieta - 3 taškai

5 vieta - 12 taškų 10 vieta - 7 taškai 15 vieta - 2 taškai

## Asmeninė čempionato įskaita

### Divizione turi įvykti bent 3 įskaitiniai etapai, kad čempionatas divizione būtų laikomas įvykusiu. Sportininkai privalo sudalyvauti ne mažiau kaip trijuose įvykusio čempionato etapuose, kad jų rezultatai būtų įtraukti į galutinę čempionato klasifikacijos įskaitą. Asmeninė čempionato įskaita yra skaičiuojama iš visų įvykusių etapų. Įvykus mažiau nei 3 etapams, čempionatas bus laikomas neįvykusiu ir sportininkai bus klasifikuojami tik LASF Kroso komiteto Taurės įskaitoje.

### Jei du arba daugiau sportininkų bendroje čempionato įskaitoje surinko vienodai taškų, pirmumą gauna sportininkas, surinkęs daugiau aukštesnių vietų įskaitiniuose etapuose (pagal daugiau užimtų vietų pirmų, toliau antrų, trečių ir t.t.). Esant tolesnei lygybei – lemia paskutinio etapo rezultatas.

# VARŽYBŲ VYKDYMAS

## Varžybų vykdymą reglamentuoja 1.2 punkte nurodyti dokumentai, Organizatoriaus paruošti ir LASF patvirtinti Papildomi nuostatai bei Biuleteniai.

## Reglamentuojančiuose dokumentuose neapkalbėti ir varžybų eigoje iškilę klausimai, nagrinėjami Sporto Komisaro (-ų), kurie ir priima sprendimą pagal LASK.

## Bendra informacija

### Sportininkai privalo atvykti į prieš-startinę zoną per 5 min. po prieš tai buvusio diviziono važiavimo starto.

### Neatvykus į startą iš prieš-startinės zonos, automobilis laukiamas 3 minutes skaičiuojant nuo laiko, kai pasiruošiama startui.

### Varžybų Vadovas, jo pavaduotojas bei teisėjų postai, siekdami sportininkų saugumo užtikrinimo ir reglamentų laikymosi, naudoja įvairių spalvų vėliavas, kurių reikšmės aprašytos Priede Nr. 2.

### Sportininkas, kurio automobilis varžybų eigoje pateko į avariją ar nebaigė varžybų dėl techninių gedimų, privalo iš jo išlipti ir pasišalinti už trasos ribų. Šalmą leidžiama nusiimti tik pasišalinus į saugią vietą.

### Oficialaus varžybų atidarymo, neoficialaus apdovanojimo ir „garbės rato“ procedūros Organizatorius nurodo papildomuose nuostatuose arba biuletenyje.

## Bendrosios nuostatos

### Startavęs laikomas sportininkas, kuris praėjo administracinę bei techninę komisijas ir kirto starto liniją bet kuriame važiavime, pradedant nuo chronometruojamų važiavimų, savo automobiliu veikiančiu variklio dėka.

### Startas:

* Jei stovint startinėje zonoje užgeso variklis, tačiau dar nepaskelbta 5 sek. parengtis, sportininkas turi apie tai informuoti starto teisėją rankos pakėlimu. Tokiu atveju jam duodamos papildomos 5 minutės pasiruošti naujam startui su 1 mechaniko pagalba. Leidžiama atidaryti automobilio variklio dangtį.

### Lenktynių pabaigos signalas:

* Jei lenktynių pabaigos signalas yra parodomas netyčia arba iki to momento, kol pirmaujantis automobilis nepravažiavo nustatyto ratų skaičiaus, komisarai gali nuspręsti apie pakartotiną važiavimą.
* Jei lenktynių pabaigos signalas yra parodomas pavėluotai, finalinė kvalifikacija bus padaroma atsižvelgiant į sportininkų pozicijas tą momentą, kai buvo įveiktas Varžybų vadovo numatytas ratų skaičius.
* Jei lenktynes būtina stabdyti iškilus saugumo problemoms arba dėl falstarto, tai daroma parodant raudoną vėliavą prie starto/finišo linijos ir visuose teisėjų postuose. Tokiu atveju visi sportininkai tuojau pat privalo liautis varžytis ir lėtai važiuoti sekant trasos teisėjų nurodymais. Varžybų vadovas nusprendžia, kuriems lenktynininkams bus leidžiama startuoti iš naujo.
* Pakartotini važiavimai vykdomi tik sekančiais atvejais:
  + kai važiavimo metu buvo parodyta raudona vėliava, važiavimas buvo sustabdytas ir pirmaujantis automobilis neįveikė 50% nustatytos distancijos, bus skelbiamas pakartotinas važiavimas. Priešingu atveju dalyvių rezultatai bus įskaityti pagal jų pilnai apvažiuotus ratus
  + kai finišo vėliava yra parodoma per klaidą ar kai pirmaujantis automobilis nepravažiavo nustatyto ratų skaičiaus. Tik tame važiavime važiavusiems dalyviams leidžiama dalyvauti pakartotiname važiavime.

### Visi kiti įvykiai traktuojami kaip “force majeure” aplinkybės. Jei kuris nors dalyvis važiavimo metu tyčia blokuodamas ar trukdydamas sąmoningai sukelia pakartotino važiavimo būtinybę, komisaro (-ų) sprendimu šiam dalyviui gali būti neleista startuoti pakartotiname važiavime.

### Sportininkas, išvažiavęs už trasos ribos ir vėl į ją sugrįžęs, jei tai padėjo jam įgyti pranašumą prieš kitus varžovus, privalo praleisti varžovus, aplenktus to manevro dėka.

### Falstartai

* Falstartas fiksuojamas, kai automobilis anksčiau laiko pajuda iš savo starto pozicijos prieš užsidegant žaliai starto šviesoforo šviesai.
* Elektroninė falstarto sistema įjungiama nuo „5 sekundžių“ parengties lentelės parodymo momento. Gavus Sporto Komisarų Kolegijos leidimą starto procedūra gali būti vykdoma nesinaudojant elektronine falstarto sistema.
* Kiekvienai starto linijai skiriamas falstarto teisėjas, kuris gali naudoti papildomas falstarto detekcijos priemones.
* Sportininkas (-ai), kuris (-ie) padaro falstartą kvalifikaciniame važiavime, yra baudžiamas (-i) 15 sek. bauda, kuri yra pridedama prie kvalifikacinio važiavimo laiko. Jei tai yra finalas, važiavimas yra stabdomas, rodant raudonas vėliavas ir bus duodamas pakartotinas startas. Sportininkas, finaliniame važiavime padaręs falstartą yra įspėjamas. Sportininkas tame pačiame finaliniame važiavime padaręs antrą falstartą (nebūtinai tas pats, kuris padarė pirmą falstartą) šalinamas iš finalinio važiavimo.

## Laisvosios treniruotės, chronometruojami važiavimai, vairuotojų susirinkimas

### Kiekvienose varžybose visiems sportininkams skiriamas laikas laisvoms treniruotėms – ne mažiau kaip 3 ratai. Laisvos treniruotės neprivalomos.

### Chronometruojami važiavimai vykdomi pagal divizionus. Chronometruojami važiavimai susideda iš trijų ratų. Pirmas ratas įsibėgėjimui, antras ir trečias chronometruojami atskirai.

### Chronometruojamų važiavimų rezultatas nustatomas pagal geriausią rato įveikimo laiką. Esant lygiems geriausio rato įveikimo laikams tarp dviejų ar daugiau vairuotojų, lyginami sekančio rato įveikimo laikai, esant šiai lygybei toliau pirmumą įgauna vairuotojas chronometruojamuose važiavimuose startavęs vėliau.

### Sportininkui leidžiama startuoti kvalifikaciniuose važiavimuose iš paskutinės starto pozicijos chronometruojamose važiavimuose nepravažiavus nė vieno rato ar nevažiavus iš viso, jei jis informavo varžybų vadovą.

## Bendra informacija apie kvalifikacinius ir finalinius važiavimus

### Važiavimų eiliškumas divizione:

* Kvalifikaciniai važiavimai
* Finalas

### Automobiliai starto vietoje statomi ne didesne nei 12 automobilių grupe, kuri padalinta į 5 eiles pagal principą 3-2-3-2-2. (žr. Nr. 3). Vairuotojų išsidėstymas starte priklauso nuo pasiektų rezultatų chronometruojamuose ar kvalifikaciniuose važiavimuose. Vairuotojai turintys aukštesnę starto poziciją turi pirmumo teisę pasirinkti starto vietą eilėje.

### Kvalifikacinių važiavimų distancija yra 4 ratai.

### Finalinių važiavimų distancija yra 6 ratai.

### Paliekama teisė varžybų vadovui, atsižvelgiant į trasos ypatumus ir oro sąlygas nustatyti kitokį važiavimų ratų skaičių, apie tai informuojant varžybų dalyvius susirinkimo metu.

## Kvalifikacinių važiavimų vykdymas

### Vykdomi du kvalifikaciniai važiavimai: I-asis ir II-asis.

### I-ajame kvalifikaciniame važiavime vietą starte nulemia chronometruojamų važiavimų rezultatai. II-jame kvalifikaciniame važiavime vietą starte nulemia I-ojo kvalifikacinio važiavimo rezultatai.

### Kiekviename kvalifikaciniame važiavime vairuotojo užimta vieta atitinka taškų skaičių, t.y. 1 vieta – 1 taškas, 2 vieta – 2 taškai ir t.t. Vairuotojas, neatvykęs į važiavimą, gauna taškus pagal formulę N+1, o pašalintas iš važiavimo – taškus pagal formulę N+2, kur N yra dalyvių skaičius etape (pvz.: divizione užsiregistravus 8 vairuotojams, skaičiuojama: 8 taškai + 1 baudos taškas = 9 taškai).

### Jeigu du ar daugiau vairuotojų nebaigė kvalifikaciniame važiavimo, pirmumą įgauna vairuotojas, pravažiavęs daugiau pilnų ratų. Jei lygybė išlieka ir toliau, lyginama paskutinio pilnai įveikto rato finišo linijos kirtimo eiliškumas.

### Pravažiuotas kvalifikacinio važiavimo ratas įskaitomas tik kirtus finišo liniją. Chronometruojamų važiavimų ratai neįskaitomi.

### Divizione susirinkus 13 ir daugiau sportininkų kvalifikaciniai važiavimai vykdomi sekančiai:

* Sportininkai pagal chronometruojamus važiavimus suskirstomi į dvi grupes:
  + I grupė - sportininkai užėmę 1, 3, 5 ir t.t. vietas
  + II grupė - sportininkai užėmę 2, 4, 6 ir t.t. vietas
* Tolimesni važiavimai vykdomi kaip nurodyta skyriuje 6.7.

## Finalinių važiavimų vykdymas

### Klasifikacija finalinių važiavimų starto pozicijai vykdoma skaičiuojant (sumuojant) dviejų kvalifikacinių važiavimų rezultatus. Pirmumą turi vairuotojas surinkęs mažiausiai taškų, toliau antras pagal taškų mažumą ir t.t. Esant vienodai taškų sumai, toliau lyginami geriausi kiekvieno vairuotojo chronometruojamo važiavimo rezultatai.

### Visi sportininkai dalyvavę kvalifikaciniuose važiavimuose, nepriklausomai nuo jų nuvažiuotų ratų skaičiaus ar užimtos vietos, patenka į finalinius važiavimus.

### Jei vairuotojas nedalyvauja finaliniame važiavime, jo vieta starto lentelėje lieka tuščia ir negali būti užimta kito lenktynių dalyvio.

### Jei vairuotojas nestartavo finaliniame važiavime jis automatiškai gauna paskutinės šio finalo vietos rezultatą. Jei finale nestartavo du ar daugiau vairuotojai, jie gauna paskutinių vietų klasifikaciją priklausomai nuo to, kokią vietą jie buvo užėmę finalo starto lentelėje. Jei finalinis važiavimas stabdomas parodžius raudoną vėliavą ir tuoj pat yra pradedamas iš naujo, vairuotojas(ai), kuris startavo nutrauktajame finale bus kvalifikuojamas aukščiau vairuotojo(jų), kuris(ie) iš vis nestartavo.

### Jeigu du ar daugiau vairuotojų nebaigė finalinio važiavimo, pirmumą įgauna vairuotojas, pravažiavęs daugiau pilnų ratų. Jei lygybė išlieka ir toliau, lyginama paskutinio pilnai įveikto rato finišo linijos kirtimo eiliškumas.

### Iš finalinio važiavimų pašalintam vairuotojui skiriama paskutinės to finalo vieta (įskaitant vairuotojus, kurie nestartavo).

## Uždaras parkas, rezultatai, protestai:

### Visi automobiliai, pasiekę finišą finaliniuose važiavimuose, nedelsiant po finalinio važiavimo finišo turi būti nuvairuoti į uždarą parką.

### Automobiliai lieka uždarame parke mažiausiai 30 min. po preliminarių Oficialių rezultatų paskelbimo ir iki komisaro (-ų) sprendimo leidžiančio pasiimti automobilius iš uždaro parko.

### Uždarame parke draudžiamas bet koks automobilio remontas ar degalų papildymas.

### Sportininkams leidžiama iki 5 minučių pasilikti uždarame parke variklio ataušinimui.

# BAUDOS

## Sportininkas iš karto šalinamas iš etapo ir netenka to etapo taškų, jei po kvalifikacinių važiavimų, pusfinalių ar finalų nustatoma, kad automobilis neatitinka tech. reikalavimų.

## Sportininkas šalinamas iš etapo, jei to etapo metu jis gauna du įspėjimus už nesportinį elgesį, kontaktinį važiavimą ir t.t. Jei sportininkas šalinamas finale, jis gauna paskutinės vietos taškus.

## Varžybų sporto komisaras (-ai) turi aukščiausią valdžią sprendžiant apie baudų skyrimą.

# PROTESTAI. APELIACIJOS

## Visi protestai pateikiami laikantis LASK XII dalies reikalavimų..

## Protestų padavimo terminai nurodyti LASK .

## Visi protestai raštu pateikiami varžybų vadovui, kartu pridedant – 200 litų mokestį.

## Jeigu, remiantis protestu, būtinas detalus automobilio agregatų ardymas (proteste privalo būti nurodyti konkretūs agregatai), protesto naginėjimui varžybų vadovas sudaro komisiją iš oficialių asmenų, protestą padavusių ir sportininko prieš kurį paduotas protestas atstovų. Protesto teikėjas sumoka 500 Lt užstatą. Protestui nepasitvirtinus, užstatas perduodamas sportininkui prieš kurį buvo pareikštas protestas.

## Esant varžybų vadovo ar techninės komisijos pirmininko įtarimui dėl konkretaus automobilio techninio stovio gali būti atliekamas detalus automobilio techninis patikrinimas.

## Protesto nepatenkinus, protesto mokestis protestą padavusiajam negrąžinamas ir perduodamas LASF.

## Pareiškėjai turi teisę apeliuoti, kaip apibūdinta LASK XIII straipsnyje.

# APDOVANOJIMAI

## Atskiruose čempionato etapuose I-III vietos nugalėtojai apdovanojami Organizatoriaus įsteigtais diplomais, taurėmis ir prizais, jei tokie yra įsteigti ir nurodyti varžybų papildomuose nuostatuose.

## Galutinėje čempionato įskaitoje I-III vietos prizininkai apdovanojami LASF įsteigtais medaliais, diplomais ir taurėmis. Jeigu divizione metinę klasifikaciją gavo 10 ir daugiau dalyvių, taurėmis ir diplomais apdovanojami ir IV-VI vietas užėmę sportininkai.

# KEITIMAI. NENUMATYTI ATVEJAI.

## Reglamentuojančių dokumentų priėmimą, papildymą, keitimą ir išaiškinimą reglamentuoja LASK ir Lietuvos automobilių sporto varžybų organizavimo ir vykdymo taisyklės.

## Kroso čempionato reglamente ir Pagrindinėse taisyklėse nenumatytus atvejus sprendžia LASF kroso komitetas.

# PRIEDAI

Nr. 1 - Tikslus varžybų kalendorius

Nr.2 – Starto tvarka

|  |  |
| --- | --- |
| **SUDERINTA**:  Teisėjų komitete posėdyje, 2014-11-XX,  protokolo Nr. XX | **SUDERINTA**:  LASF Generalinė sekretorė  2014-11-XX, Rasa Jakienė |